ai4bharat/Pralekha huggingface dataset:
শিল্পওবাণিজ্যমন্ত্রক
সরকারি সংগ্রহ পোর্টাল জেম-এ আরও বেশি অংশগ্রহণের আহ্বান জানালেন শ্রী পীযূষ গোয়েল
রেলের ই-সংগ্রহ ব্যবস্থার সঙ্গে জেম-এর সংযুক্তিকরণের ফলে আরও বেশি সাশ্রয় হবে – শ্রী গোয়েল
নয়াদিল্লি, ১ জুন, ২০২১
কেন্দ্রীয় বাণিজ্য, শিল্প তথা রেলমন্ত্রী শ্রী পীযূষ গোয়েল সরকারি ই-মার্কেট প্লেস বা জেম পোর্টালে পণ্য ও পরিষেবা আরও বেশি সংগ্রহের জন্য পোর্টাল ব্যবহারকারীদের প্রতি আহ্বান জানিয়েছেন। এই পোর্টালটির সঙ্গে যুক্ত আধিকারিকদের নিয়ে এক মতবিনিময় কর্মসূচিতে শ্রী গোয়েল বলেন, জেম পোর্টালে আরও বেশি পণ্য ও পরিষেবার অন্তর্ভুক্তির ফলে এটি ‘ওয়ান-স্টপ শপ’ হয়ে উঠবে। এর ফলে, সমস্ত কেন্দ্রীয় ও রাজ্য সরকারি কার্যালয়গুলির পাশাপাশি রাষ্ট্রায়ত্ত সংস্থাগুলির চাহিদা মেটানো সম্ভব হবে। অন্যদিকে, আরও বেশি সংখ্যায় পণ্য ও পরিষেবা অন্তর্ভুক্তির ফলে ক্ষুদ্র ও মাঝারি সংস্থাগুলি লাভবান হবে। সম্পূর্ণ কাগজবিহীন, নগদবিহীন ও বৈদ্যুতিন পদ্ধতিতে পরিচালিত ডিজিটাল ব্যবস্থা হিসেবে জেম-এর প্রশংসা করে শ্রী গোয়েল বলেন, এই পোর্টালটি থেকে স্বয়ং প্রধানমন্ত্রীর অনেক প্রত্যাশা রয়েছে। আশা করা যায় পোর্টালটি এই প্রত্যাশা পূরণে সক্ষম হয়ে উঠবে। তিনি পণ্য ও পরিষেবার মূল্য নিরূপণের ক্ষেত্রে সরবরাহকারীদের বেশি দাম ধার্য এবং প্রতিযোগিতা বিমুখ পরিবেশ গড়ে তোলার ব্যাপারেও আধিকারিকদের সতর্ক করে দেন।
শ্রী গোয়েল জোর দিয়ে বলেন, রেলের ই-সংগ্রহ ব্যবস্থার সঙ্গে জেম পোর্টালের সংযুক্তিকরণের ফলে ক্রেতারা আরও বেশি লাভবান হবেন। এমনকি, এর ফলে সরকারি খরচের ক্ষেত্রেও আরও বেশি সাশ্রয় হবে। পেট্রোলিয়াম এবং ইস্পাত ক্ষেত্রের সঙ্গে যুক্ত সংস্থাগুলি তাদের প্রয়োজনীয় সাজসরঞ্জাম সংগ্রহেও আরও বেশি উপকৃত হবে। রেলের ই-সংগ্রহ ব্যবস্থার সঙ্গে জেম পোর্টালের সংযুক্তিকরণের ফলে বার্ষিক প্রায় ৫০ হাজার কোটি টাকার লেনদেন হবে বলেও তিনি আশা প্রকাশ করেন।
উল্লেখ করা যেতে পারে, ২০২০-২১ অর্থবর্ষে জেম পোর্টালের মাধ্যমে পণ্য ও পরিষেবা সংগ্রহের পরিমাণ দাঁড়িয়েছে ৩৮,৬২০ কোটি টাকা। এমনকি এই পোর্টালের সঙ্গে ৫২ হাজারের বেশি ক্রেতা এবং ১৮ লক্ষের বেশি বিক্রেতা যুক্ত রয়েছেন। ধীরে ধীরে এই পোর্টালটি পণ্য ও পরিষেবার ক্ষেত্রে এক অভিন্ন সংগ্রহ ব্যবস্থায় পরিণত হয়ে উঠছে।
ক্রেতা ও বিক্রেতাদের কাছ থেকে পাওয়া মতামতের ভিত্তিতে জেম পোর্টালে একাধিক নতুন বৈশিষ্ট্য ও কর্মপরিচালন পন্থা শুরু করা হয়েছে। এর ফলে, দরপত্র আহ্বান প্রক্রিয়া থেকে বরাত – উভয় ক্ষেত্রেই লেনদেন আরও সহজ হয়ে উঠেছে।
CG/BD/DM/
(Visitor Counter : 124
স্বাস্থ্যওপরিবারকল্যাণমন্ত্রক
কোভিড - ১৯ এর বিষয়ে সর্বশেষ তথ্য
সুস্থ হয়ে ওঠার হার বৃদ্ধি পেয়ে হয়েছে ৪৯.৯৫%
নতুন দিল্লি, ১৩ জুন, ২০২০
কোভিড-১৯ –এ সংক্রামিত ৭১৩৫ জন রোগী গত ২৪ ঘন্টায় সুস্থ হয়েছেন। ফলে মোট সুস্থ হয়ে ওঠার সংখ্যা হল ১,৫৪,৩২৯ জন। অর্থাৎ দেশে কোভিড সংক্রমিতদের সুস্থ হয়ে ওঠার হার বৃদ্ধি পাচ্ছে౼ এই মুহূর্তে এর পরিমাণ ৪৯.৯৫ শতাংশ। বর্তমানে ১,৪৫,৭৭৯ জন কোভিড-১৯এ সংক্রমিত রোগী চিকিৎসকদের তত্ত্বাবধানে রয়েছেন।
আইসিএমআর কোভিড সংক্রমণের নমুনা পরীক্ষার ক্ষমতা আরো বৃদ্ধি করেছে। দেশে বর্তমানে ৬৪২টি সরকারি এবং ২৪৩টি বেসরকারী অর্থাৎ মোট ৮৮৫টি পরীক্ষাগারে নমুনা পরীক্ষা করা যাচ্ছে। গত ২৪ ঘন্টায় ১,৪৩,৭৩৭টি নমুনা পরীক্ষা করা হয়েছে। এ পর্যন্ত মোট ৫৫,০৭,১৮২টি নমুনা পরীক্ষা করা হয়েছে।
স্বাস্থ্য ও পরিবার কল্যাণ মন্ত্রকের কোভিড-১৯ এ সংক্রমিতদের চিকিৎসার বিষয়ে সর্বশেষ নির্দেশিকাটি পড়তে হলে নীচের লিঙ্কে ক্লিক করুনঃ-
https://www.mohfw.gov.in/pdf/ClinicalManagementProtocolforCOVID19.pdf
কোভিড-১৯ এ সংক্রমিতরা কতটা আক্রান্ত হয়েছেন, তার উপর ভিত্তি করে চিকিৎসা, সংক্রমণ প্রতিহত ও নিয়ন্ত্রণ সংক্রান্ত ব্যবস্থাপনার নিয়মাবলী তৈরি হয়েছে। হালকা, মাঝারী এবং বেশী সংক্রমণের জন্য পৃথক পৃথক নিয়ম তৈরি করা হয়েছে। তবে কি ভাবে চিকিৎসা হবে তার আগে রোগীর বিষয়ে প্রয়োজনীয় সঠিক তথ্য পাওয়া জরুরী।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB
স্বাস্থ্যওপরিবারকল্যাণমন্ত্রক
মহারাষ্ট্র, পাঞ্জাব, কর্ণাটক, গুজরাট এবং ছত্তিশগড়ে দৈনিক নতুন সংক্রমণের পরিমাণ দ্রুত বৃদ্ধি পাচ্ছে
কেন্দ্র দেশে কোভিড-১৯ সংক্রমণের হার বৃদ্ধি পাওয়ার বিষয়টি রাজ্য ও কেন্দ্রশাসিত অঞ্চলগুলির সঙ্গে একযোগে নজর রাখছে
এ পর্যন্ত প্রায় ৪ কোটি কোভিড-১৯এর টিকা দেওয়া হয়েছে
নয়াদিল্লী, ১৯ মার্চ, ২০২১
দেশে কয়েকটি রাজ্যে কোভিড-১৯এর নতুন সংক্রমণ দ্রুতহারে বাড়ছে। গত ২৪ ঘন্টায় ৩৯,৭২৬টি নতুন সংক্রমণের খবর এসেছে। এর মধ্যে ৮০.৬৩ শতাংশই মহারাষ্ট্র, পাঞ্জাব, কর্ণাটক, গুজরাট এবং ছত্তিশগড় থেকে খবর পাওয়া গেছে। নতুন সংক্রমণের ৬৫ শতাংশই মহারাষ্ট্রের হয়েছে। গত ২৪ ঘন্টায় মহারাষ্ট্রে ২৫,৮৩৩ জন, পাঞ্জাবে ২৩৬৯ জন এবং কেরালায় ১৮৯৯ জন নতুন করে সংক্রমিত হয়েছেন।
কেন্দ্র সমস্ত রাজ্য এবং কেন্দ্রশাসিত অঞ্চলগুলির সঙ্গে পরিস্থিতির ওপর নজর রাখছে। যেসব এলাকায় কোভিড সংক্রমণ বেশি হচ্ছে সেখানে কন্টেনমেন্ট ও জনস্বাস্থ্য সংক্রান্ত নিয়মাবলী পালনের ওপর গুরুত্ব দেওয়া হচ্ছে।
রাজ্য ও কেন্দ্রশাসিত অঞ্চলগুলিকে সার্বিকভাবে নমুনা পরীক্ষার পরিমাণ বাড়ানোর পরামর্শ দেওয়া হয়েছে। ‘টেস্ট ট্র্যাক ও ট্রিট’- এই নীতি অনুসরণ করে সংক্রমিতদের সংস্পর্শে যারা যারা আসবেন তাদের ৭২ ঘন্টার মধ্যে শনাক্ত করতে হবে। এরপর প্রয়োজনীয় চিকিৎসা নীতি অনুযায়ী ব্যবস্থা নিতে হবে। সমস্ত রাজ্য ও কেন্দ্রশাসিত অঞ্চলগুলিকে ন্যাশনাল সেন্টার ফর ডিজিজ কন্ট্রোলের আওতায় ইনস্যাকগ কনসোর্টিয়ামের অধীনস্থ ১০টি জাতীয় পরীক্ষাগারের সঙ্গে যোগাযোগ রেখে চলতে হবে।
কেন্দ্র সম্প্রতি কোভিড পরিস্থিতি নিয়ন্ত্রণে মহারাষ্ট্র ও পাঞ্জাবে উচ্চ পর্যায়ের প্রতিনিধি দল পাঠিয়েছে। এর আগে এ ধরণের প্রতিনিধি দল মহারাষ্ট্র, কেরালা, ছত্তিশগড়, মধ্যপ্রদেশ, গুজরাট, পাঞ্জাব, কর্ণাটক, তামিলনাড়ু, পশ্চিমবঙ্গ এবং জম্মু-কাশ্মীরে পাঠানো হয়েছে। কেন্দ্রীয় দলগুলি রাজ্য বা কেন্দ্রশাসিত অঞ্চলের সঙ্গে প্রয়োজনীয় ব্যবস্থা গ্রহণের জন্য বিভিন্ন পরামর্শ দিয়ে থাকে, যেগুলি যথাযথভাবে মানা হচ্ছে কি না সেদিকে কেন্দ্রীয় স্বাস্থ্য মন্ত্রক নজর রাখছে।
আজকের হিসেবে ভারতে সংক্রমিত চিকিৎসাধীন ২,৭১,২৮২ জন। এই মুহুর্তে দেশে মোট সংক্রমিতের ২.৮২ শতাংশ চিকিৎসাধীন।
আজ সকাল পর্যন্ত প্রাপ্ত তথ্য অনুযায়ী ৩,৯৩,৩৯,৮১৭ জন কোভিডের টিকা নিয়েছেন। এর মধ্যে ৭৬,৩৫,১৮৮ জন স্বাস্থ্যকর্মী টিকার প্রথম ডোজ, ৪৭,১৫,১৭৩ জন স্বাস্থ্যকর্মী টিকার দ্বিতীয় ডোজ, প্রথম সারির কোভিড যোদ্ধাদের মধ্যে ৭৮,৩৩,২৭৮ জন প্রথম ডোজ এবং ২১,৯৮,৪১৪ জন টিকার দ্বিতীয় ডোজ নিয়েছেন। ৬০ বছরের বেশি বয়সীদের মধ্যে ১,৪১,৭৭,৭৬৬ জন ও ৪৫ বছর থেকে ৬০ বছরের মধ্যে যাঁরা জটিল অসুখে ভুগছেন তাদের মধ্যে ২৭,৭৯,৯৯৮ জন টিকার প্রথম ডোজ নিয়েছেন।
ভারতে মোট ১,১০,৮৩,৬৭৯ জন সুস্থ হয়ে উঠেছেন। কোভিড মুক্তির জাতীয় হার ৯৬.৫৬ শতাংশ।
অন্ধ্রপ্রদেশ, চন্ডীগড়, ওড়িশা, উত্তরাখন্ড, ঝাড়খন্ড, লাক্ষ্মাদ্বীপ, সিকিম, মেঘালয়, দাদরা-নগর হাভেলী-দমন-দিউ, নাগাল্যান্ড, ত্রিপুরা, লাদাখ, মণিপুর, মিজোরাম, আন্দামান ও নিকোবর এবং অরুণাচলপ্রদেশে গত ২৪ ঘন্টায় কোনও কোভিড সংক্রমিতের মৃত্যুর খবর পাওয়া যায়নি।
কেন্দ্রীয়মন্ত্রিসভা
‘প্রধানমন্ত্রী বয়ো বন্দনা যোজনা’র সম্প্রসারণে অনুমোদন কেন্দ্রীয় মন্ত্রিসভায়
নয়াদিল্লী, ২০ মে, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা প্রবীণ নাগরিকদের বৃদ্ধ বয়সে আয়ের সুরক্ষা ও কল্যাণের জন্য নিম্নলিখিত বিষয়গুলিতে অনুমোদন দিয়েছে।
ক) ২০২০র ৩১শে মার্চের পরিবর্তে আরও তিন বছরের জন্য অর্থাৎ ২০২৩এর ৩১শে মার্চ পর্যন্ত প্রধানমন্ত্রী বয়ো বন্দনা যোজনার সময়সীমা বৃদ্ধি করা হয়েছে।
খ) ২০২০-২১ অর্থবর্ষের জন্য প্রাথমিকভাবে বার্ষিক ৭.৪০ শতাংশ রিটার্ন গ্যারান্টি যুক্ত হার অনুমোদিত হয়েছে এবং পরবর্তীতে এই একই হার অনুমোদন করা হবে।
গ) বয়স্ক ব্যক্তিদের সঞ্চয় প্রকল্পে রিটার্নের সংশোধিত হার চলতি অর্থবর্ষের পয়লা এপ্রিল থেকে প্রতি বছর ৭.৭৫ শতাংশ নির্ধারণ করা হবে।
ঘ) প্রকল্পের অধীনে এলআইসি-র দ্বারা প্রাপ্ত রিটার্নের হার  এবং গ্যারান্টি যুক্ত হারের মধ্যে পার্থক্য বিবেচনা করে ব্যয় অনুমোদন করা হবে।
ঙ) এই নতুন নীতিগুলির পরিপ্রেক্ষিতে প্রথম বছরের জন্য প্রকল্প তহবিলের বার্ষিক ক্যাপিং ম্যানেজমেন্ট ব্যয় ০.৫ শতাংশ এবং দ্বিতীয় বছর থেকে পরবর্তী ৯ বছরের জন্য বার্ষিক ক্যাপিং ম্যানেজমেন্ট ব্যয় ০.৩ শতাংশ ধরা হয়েছে।
চ) প্রতি আর্থিক বছরের শুরুতে রিটার্নের বার্ষিক রিসেট হার অনুমোদনের জন্য অর্থমন্ত্রীর হাতে দায়িত্ব দেওয়া হয়েছে।
ছ) প্রকল্পের অন্যান্য সমস্ত শর্তাদি একই রয়েছে।
এই প্রকল্পের আওতায় বার্ষিক ১২ হাজার টাকা পেনশনের জন্য ১ লক্ষ ৫৬ হাজার ৬৫৮ টাকা এবং মাসিক ১ হাজার টাকা পেনশনের জন্য ১ লক্ষ ৬২ হাজার ১৬২ টাকা বিনিয়োগ করতে হবে।
সরকারের আর্থিক দায়বদ্ধতা ও এলআইসি-র দ্বারা উৎপাদিত আয়ের মধ্যে সীমাবদ্ধ থাকবে। প্রধানমন্ত্রী বয়ো বন্দনা যোজনা প্রবীণ নাগরিকদের জন্য একটি সামাজিক সুরক্ষা প্রকল্প, যার উদ্দেশ্য হল সুনির্দিষ্ট বিনিয়োগের পরিমাণে গ্যারান্টি যুক্ত রিটার্নের ভিত্তিতে ন্যূনতম পেনশন প্রদান করা।
(CG/SS/NS
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১২৯ কোটিরও বেশি টিকার ডোজ পাঠানো হয়েছে
রাজ্য / কেন্দ্রশাসিত অঞ্চলগুলির কাছে ২১ কোটি ৬৫ লক্ষেরও বেশি অব্যবহৃত টিকার ডোজ রয়েছে
নতুনদিল্লি, ২০ই নভেম্বর, ২০২১
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১,২৯,৯০,১৩,৮৯০টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ২১,৬৫,১২,০৩৬টি টিকার ডোজ আছে।
CG/CB/NS
(Visitor Counter : 91
রেলমন্ত্রক
হরিয়ানা, মধ্যপ্রদেশ, তেলেঙ্গানা এবং উত্তর প্রদেশের উদ্দেশে আরও অক্সিজেন এক্সপ্রেস ট্রেন রওনা
ভারতীয় রেল সামগ্রিকভাবে ৬৬৪ মেট্রিক টন চিকিৎসার জন্য ব্যবহৃত তরল অক্সিজেন পরিবহণ করেছে; আরও ১২৬ মেট্রিক টন পরিবহণ করা হচ্ছে
নয়াদিল্লি, ৩০ এপ্রিল, ২০২১
ভারতীয় রেল আরও বেশি সংখ্যক মানুষের জীবন রক্ষায় অক্সিজেন এক্সপ্রেস ট্রেনের পরিষেবা অব্যাহত রেখেছে। রাজ্য সরকারগুলির অনুরোধের প্রেক্ষিতে রেল আরও বেশি সংখ্যায় এ ধরনের ট্রেন চালাতে সম্পূর্ণ প্রস্তুত রয়েছে।
মধ্যপ্রদেশে খুব শীঘ্রই ৪৭.৩৭ মেট্রিক টন চিকিৎসার জন্য ব্যবহৃত তরল অক্সিজেনবাহী দ্বিতীয় ট্রেনটি পৌঁছবে। এই ট্রেনটিতে ৪টি তরল অক্সিজেনবাহী ট্যাঙ্কার রয়েছে। উল্লেখ করা যেতে পারে, গতকাল বোকারো থেকে অক্সিজেন বোঝাই করে ট্রেনটি মধ্যপ্রদেশের উদ্দেশ্যে যাত্রা শুরু করেছে। বর্তমানে ট্রেনটি গন্তব্যের উদ্দেশ্যে ক্রমশ এগিয়ে চলেছে। আজ সন্ধ্যা নাগাদ ট্রেনটি গন্তব্যে পৌঁছে যাবে বলে মনে করা হচ্ছে।
হরিয়ানাতেও খুব শীঘ্রই প্রথম ও দ্বিতীয় অক্সিজেনবাহী ট্রেনটি পৌঁছে যাবে বলে মনে করা হচ্ছে। রৌরকেল্লা কেল্লা থেকে একটি ট্রেন তিনটি ট্যাঙ্কারে করে ৪৭.১১ মেট্রিক টন এবং অঙ্গুল থেকে আরও একটি ট্রেন দুটি ট্যাঙ্কারে করে ৩২ মেট্রিক টন তরল অক্সিজেন নিয়ে গন্তব্যের পথে এগিয়ে চলেছে। এই ট্রেন দুটি হরিয়ানাবাসীর কাছে অমূল্য জীবনদায়ী অক্সিজেন সময় মতো পৌঁছে দেবে বলে মনে করা হচ্ছে।
উত্তর প্রদেশেও অক্সিজেনবাহী ট্রেন পরিষেবা অব্যাহত রয়েছে। রাজ্যে এ ধরনের সপ্তম ট্রেনটি খুব শীঘ্রই বোকারো থেকে গন্তব্যে পৌঁছবে। এদিকে উত্তর প্রদেশ সরকার চিকিৎসার জন্য ব্যবহৃত তরল অক্সিজেনের যোগান বাড়াতে রেলের কাছে ১০ ফুট উচ্চতাবিশিষ্ট কন্টেনারে করে আরও বেশি পরিমাণ তরল অক্সিজেন যোগান দেওয়ার জন্য রেলের কাছে অনুরোধ জানিয়েছে। খুব শীঘ্রই এ ধরনের ট্যাঙ্কারে করে তরল অক্সিজেন রাজ্যে পৌঁছে দেওয়া সম্ভব হবে বলে রেলের পক্ষ থেকে জানানো হয়েছে।
ভারতীয় রেল এখনও পর্যন্ত মহারাষ্ট্রে ১৭৪ মেট্রিক টন, উত্তর প্রদেশে ৩৫৬.৪৭ মেট্রিক টন, মধ্যপ্রদেশে ৬৪ মেট্রিক টন এবং দিল্লিতে ৭০ মেট্রিক টন সহ ৪৬৪ মেট্রিক টনের বেশি তরল অক্সিজেন সরবরাহ করেছে। হরিয়ানা ও তেলেঙ্গানাতেও শীঘ্রই অক্সিজেন এক্সপ্রেস ট্রেন পৌঁছে যাবে বলে রেলের পক্ষ থেকে জানানো হয়েছে।
SC/BD/SB
(Visitor Counter : 166
আইএফএসসি কর্তৃপক্ষ
প্রধানমন্ত্রী শ্রী নরেন্দ্র মোদী তেশরা ডিসেম্বর আইএফএসসিএ আয়োজিত ইনফিনিটি ফোরামের উদ্বোধন করবেন
নয়াদিল্লী, ১৯ নভেম্বর, ২০২১
প্রধানমন্ত্রী শ্রী নরেন্দ্র মোদী তেশরা ডিসেম্বর আইএফএসসিএ আয়োজিত দুদিনের ইনফিনিটি ফোরামের উদ্বোধন করবেন। ইন্টারন্যাশনাল ফিনানশিয়াল সার্ভিস সেন্টার অথরিটি , ভারত সরকার এবং গিফ্ট সিটি ও ব্লুমবার্গের সহযোগিতায় আর্থিক প্রযুক্তি সংক্রান্ত এই ফোরামের আয়োজন করেছে। ইন্দোনেশিয়া, দক্ষিণ আফ্রিকা এবং বৃটেনের প্রতিনিধিরা ভার্চুয়ালি আলোচনায় যোগ দেবেন।
প্রধানমন্ত্রী এর আগে বলেছিলেন আর্থিক প্রযুক্তি অর্থাৎ ফিনটেক এবং চতুর্থ পর্যায়ের শিল্প বা ইন্ডাস্ট্রি ৪.০-র ভবিষ্যৎ ভারতে উজ্জ্বল। অন্যদের থেকে শিখে আমরা আমাদের অভিজ্ঞতা এবং দক্ষতা সারা বিশ্বের সঙ্গে ভাগ করে নেব। ভারত যে বিষয়টি সম্পর্কে ধারণা অর্জন করে তা সারা পৃথিবীতে আশার সঞ্চার করে। আরা ভারতের জন্য যে স্বপ্ন দেখি তা সারা বিশ্বের কথা ভেবেই দেখা হয়। এটি আমাদের সকলের একসঙ্গে পথ চলা।
আইএফএসসি-এর ফ্ল্যাগশিপ কর্মসূচি ইনফিনিটি ফোরামে আর্থিক প্রযুক্তি এবং সারা বিশ্বজুড়ে এর সমস্যা, ধারণা ও উদ্ভাবনী প্রযুক্তির বিষয়ে আলোচনা হবে। বিশেষজ্ঞরা ফিনটেকের নীতি, এর বাণিজ্যিক সম্ভাবনা এবং ভবিষ্যৎ পরিকল্পনা নিয়ে আলোচনা করবেন। ফোরামের উল্লেখযোগ্য বক্তাদের সঙ্গে থাকবেন রিলায়েন্স ইন্ডাস্ট্রির চেয়ারম্যান ও ম্যানেজিং ডিরেক্টর শ্রী মুকেশ আম্বানী, সফ্ট ব্যাঙ্কের চেয়ারম্যান ও মুখ্য কার্য নির্বাহী আধিকারিক মিঃ মাসায়োশি সোন এবং ইনফোসিসের সহ প্রতিষ্ঠাতা শ্রী নন্দন নিলেকানি।
২০২০-২১ অর্থবর্ষে কেন্দ্রীয় বাজেট পেশ করার সময় কেন্দ্রীয় অর্থ ও কর্পোরেট বিষয়ক মন্ত্রী শ্রীমতি নির্মলা সীতারমন গিফ্ট আইএফএসসিএ-তে একটি বিশ্বমানের ফিনটেক হাব গড়ে তোলার ক্ষেত্রে সব ধরণের সহযোগিতার আশ্বাস দেন। আইএফএসসিএ আর্থিক পণ্য, পরিষেবা এবং প্রতিষ্ঠানগুলির উন্নয়ন ও পরিচালনার দায়িত্বে রয়েছে। ইনফিনিটি ফোরামের বিষয়ে আইএফএসসিএ-এর চেয়ারপার্সন শ্রী ইনজেতি শ্রীনিবাস জানান ভারতে সংযুক্ত নিয়ন্ত্রক হিসেবে ইন্টারন্যাশনাল ফিনানশিয়াল সার্ভিস সেন্টারগুলি আর্থিক পরিষেবা শিল্পের মানোন্নয়ন ঘটাতে কাজ করছে। এদেশের আর্থিক ব্যবস্থাপনা যাতে আন্তর্জাতিক মানের হয় সেই লক্ষ্যে আইএফএসসিএ নানা উদ্যোগ নিয়েছে। ইনফোসিসের শ্রী নিলেকানি জানান ফিনটেক এবং অনুসারী ব্যবস্থাপনাগুলি আগামী দিনে গুরুত্বপূর্ণ ভূমিকা নিতে চলেছে। আইএফএসসিএ-এর ইনফিনিটি ফোরামে এগুলি নিয়ে আলোচনা হওয়ার পরিকল্পনার জন্য তিনি সন্তোষ প্রকাশ করেছেন।
এই ফোরাম আয়োজনে নীতি আয়োগ, ইনভেস্ট ইন্ডিয়া, ফিকি এবং ন্যাসকম সহযোগিতা করবে। ইনফিনিটি ফোরামের ওয়েবসাইট গতকাল উদ্বোধন হয়েছে। ফোরামের বিষয়ে বিস্তারিত জানতে ক্লিক করুন http://www.infinityforum.in/।
CG/CB/NS
(Visitor Counter : 115
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৪৯ কোটি ৬৬ লক্ষ ছাড়িয়েছে
দেশে গত ২৪ ঘণ্টায় ৯৪ লক্ষেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৭.৫৭ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ১ লক্ষ ১৭ হাজার ১০০
দেশে করোনায় আক্রান্তের সংখ্যা ৩ লক্ষ ৭১ হাজার ৩৬৩
সাপ্তাহিক-ভিত্তিতে আক্রান্তের হার ৪.৫৪ শতাংশ
নয়াদিল্লি, ০৭ জানুয়ারি, ২০২২
ভারতে এ পর্যন্ত ১,৪৯,৬৬,৮১,১৫৬টি টিকার ডোজ দেওয়া হয়েছে। গতকাল টিকা দেওয়া হয়েছে ৯৪,৪৭,০৫৬ জনকে।
স্বাস্থ্য কর্মীদের মধ্যে ১,০৩,৮৮,৬৬১ জন টিকার প্রথম ডোজ এবং ৯৭,৩২,৭৮৩ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৮৩,৮৬,৭৮৮ জন প্রথম ডোজ এবং ১,৬৯,৪১,১৪২ জন দ্বিতীয় ডোজ পেয়েছেন। ১৫-১৮ বছর বয়সীদের মধ্যে প্রথম ডোজ পেয়েছে ১,৬৮,২০,৫৬৩ জন। ১৮-৪৪ বছর নাগরিকদের মধ্যে প্রথম ডোজ পেয়েছেন ৫০,৯৫,৪৯,৯৩৫ জন এবং দ্বিতীয় ডোজ পেয়েছেন ৩৪,৫৭,৪০,৬১৪ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ১৯,৫৬,০৩,৫৩২ জন। আর দ্বিতীয় ডোজ পেয়েছেন ১৫,৪৩,৫১,১৬১ জন। যাঁদের বয়স ৬০-এর ওপরে তাঁদের মধ্যে ১২,১৯,৯৭,৯৩৯ জন প্রথম ডোজ এবং ৯,৭১,৬৮,০৩৩ জন দ্বিতীয় ডোজ পেয়েছেন।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ৩০ হাজার ৮৩৬ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ৪৩ লক্ষ ৭১ হাজার ৮৪৫ জন সুস্থ হয়ে উঠেছেন। জাতীয় আরোগ্য লাভের হার ৯৭.৫৭ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ১ লক্ষ ১৭ হাজার ১০০ জন। বর্তমানে ৩ লক্ষ ৭১ হাজার ৩৬৩ জন চিকিৎসাধীন। দেশে মোট সংক্রমিতের মাত্র ১.০৫ শতাংশ চিকিৎসাধীন।
দেশ জুড়ে নমুনা পরীক্ষার ক্ষমতা বৃদ্ধি করা হচ্ছে। গত ২৪ ঘন্টায় ১৫ লক্ষ ১৩ হাজার ৩৭৭টি নমুনা পরীক্ষা করা হয়েছে। এ পর্যন্ত দেশে ৬৮ কোটি ৬৮ লক্ষ ১৯ হাজার ১২৮টি নমুনা পরীক্ষা করা হয়েছে।
ভারতে নমুনা পরীক্ষা ক্রমশ বৃদ্ধি পাচ্ছে। বর্তমানে সাপ্তাহিক সংক্রমণের হার ৪.৫৪ শতাংশ এবং দৈনিক সংক্রমণের হার ৭.৭৪ শতাংশ।
CG/CB/SB
(Visitor Counter : 97
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নতুন দিল্লি, ২১ ফেব্রুয়ারি, ২০২২
দেশ জুড়ে টিকাকরণ অভিযানে এ পর্যন্ত ১৭৫ কোটি ৪৬ লক্ষ টিকা দেওয়া হয়েছে
দেশে সুস্পষ্টভাবে কোভিড আক্রান্তের সংখ্যা বর্তমানে ২ লক্ষ ২ হাজার ১৩১
দেশে সুস্পষ্টভাবে করোনায় আক্রান্তের হার বর্তমানে ০.৪৭ শতাংশ
সুস্থতার হার বর্তমানে ৯৮.৩৩ শতাংশ
দেশে গত ২৪ ঘণ্টায় সুস্থ হয়েছেন ৩৭ হাজার ৯০১ জন। এর ফলে, মোট সুস্থতার সংখ্যা ৪ কোটি ২১ লক্ষ ২৪ হাজার ২৮৪
দেশে গত ২৪ ঘণ্টায় নতুন করে আক্রান্ত ১৬ হাজার ৫১ জন
দৈনিক-ভিত্তিতে আক্রান্তের হার ১.৯৩ শতাংশ
সাপ্তাহিক-ভিত্তিতে আক্রান্তের হার ২.১২ শতাংশ
এ পর্যন্ত নমুনা পরীক্ষা করা হয়েছে ৭৬ কোটি ১ লক্ষ; গত ২৪ ঘণ্টায় নমুনা পরীক্ষা হয়েছে ৮ লক্ষ ৩১ হাজার ৮৭টি
CG/SS/SKD/
(Visitor Counter : 91
প্রধানমন্ত্রীরদপ্তর
প্রধানমন্ত্রী টিকা ব্যবস্থাপনা দেখতে আগামীকাল তিনটি শহরে যাবেন
নতুনদিল্লি, ২৭শে নভেম্বর, ২০২০
প্রধানমন্ত্রী শ্রী নরেন্দ্র মোদী টিকা উদ্ভাবন ও উৎপাদনের বিষয়ে সরেজমিন দেখতে আগামীকাল তিনটি শহরে যাবেন। তিনি আহমেদাবাদে জাইডাস বায়োটেক পার্ক, হায়দ্রাবাদের ভারত বায়োটেক ও পুণের সেরাম ইনস্টিটিউট অফ ইন্ডিয়াতে যাবেন।
কোভিড-১৯ এর বিরুদ্ধে লড়াইতে ভারত এখন একটি গুরুত্বপূর্ণ অবস্থানে রয়েছে। প্রধানমন্ত্রীর এই সব প্রতিষ্ঠানে গিয়ে বিজ্ঞানীদের সঙ্গে আলোচনায় ভবিষ্যতে প্রস্তুতির ক্ষেত্রে সুবিধা হবে। এছাড়া দেশের নাগরিকদের টিকাকরণের ক্ষেত্রে নানা চ্যালেঞ্জের মোকাবিলার জন্য পরিকল্পনা করা যাবে।
অর্থমন্ত্রক
সিবিডিটি ও অতি ক্ষুদ্র, ক্ষুদ্র ও মাঝারী শিল্পোদ্যোগ মন্ত্রকের মধ্যে সমঝোতাপত্র
নতুনদিল্লি, ২০শে জুলাই, ২০২০
কেন্দ্রীয় প্রত্যক্ষ কর পর্ষদ  ও কেন্দ্রীয় অতি ক্ষুদ্র, ক্ষুদ্র ও মাঝারী শিল্পোদ্যোগ মন্ত্রক আজ একটি সমঝোতা পত্রে স্বাক্ষর করেছে। এই চুক্তি অনুযায়ী সিবিডিটি, অতি ক্ষুদ্র, ক্ষুদ্র ও মাঝারী শিল্পোদ্যোগ মন্ত্রককে নানা তথ্য সরবরাহ করবে। সিবিডিটির আয়কর দপ্তরের  মুখ্য মহা নির্দেশক শ্রীমতী অনু জে সিং এবং অতি ক্ষুদ্র, ক্ষুদ্র ও মাঝারী শিল্পোদ্যোগ মন্ত্রকের অতিরিক্ত সচিব ও ডেভেলপমেন্ট কমিশনার শ্রী দেবেন্দ্র কুমার সিং এই চুক্তিতে স্বাক্ষর করেন।
এই চুক্তির ফলে আয়কর দপ্তর, আয়কর দাখিল সংক্রান্ত কিছু তথ্য অতি ক্ষুদ্র, ক্ষুদ্র ও মাঝারী শিল্পোদ্যোগ মন্ত্রককে সরবরাহ করবে। এর ফলে মন্ত্রকের ২৬ জুন S.O. 2119 নম্বর বিজ্ঞপ্তি অনুসারে অতি ক্ষুদ্র, ক্ষুদ্র ও মাঝারী শিল্পোদ্যোগের শ্রেণীবিন্যাস করতে সুবিধে হবে।
আজ থেকেই এই চুক্তি কার্যকর হয়েছে। তথ্য বিনিময়ের জন্য উভয় সংস্থাই নোডাল অফিসার নিয়োগ করবে। এই চুক্তির ফলে সিবিডিটি ও কেন্দ্রীয় অতি ক্ষুদ্র, ক্ষুদ্র ও মাঝারী শিল্পোদ্যোগ মন্ত্রকের মধ্যে সহযোগিতা ও সমন্বয়ের নতুন এক যুগের সূচনা হল।
(CG/CB
তথ্যওসম্প্রচারমন্ত্রক
ভারতের রাষ্ট্রপতির সুনির্দিষ্টভাবে ভাষণের সমাবেশ ঘটিয়ে রচিত ‘লোকতন্ত্র কে স্বর’ এবং ‘দ্য রিপাবলিকান এথিক’ শীর্ষক বইয়ের দ্বিতীয় খন্ড প্রকাশ করলেন উপ-রাষ্ট্রপতি
নয়াদিল্লি, ০৬ সেপ্টেম্বর, ২০১৯
উপ-রাষ্ট্রপতি শ্রী এম ভেঙ্কাইয়া নাইডু আজ নতুন দিল্লিতে প্রবাসী ভারতীয় কেন্দ্রে এক অনুষ্ঠানে ‘লোকতন্ত্র কে স্বর’  এবং ‘দ্য রিপাবলিকান এথিক’  শীর্ষক বই দুটি আনুষ্ঠানিকভাবে প্রকাশ করেন। এই বই দুটিতে রাষ্ট্রপতি শ্রী রাম নাথ কোবিন্দের কার্যকালের দ্বিতীয় বর্ষে  প্রদেয় ৯৫টি ভাষণ একত্রিত করা হয়েছে। কেন্দ্রীয় তথ্য ও সম্প্রচার মন্ত্রকের প্রকাশনা বিভাগ বই দুটি প্রকাশ করেছে।
এই উপলক্ষে উপ-রাষ্ট্রপতি শ্রী এম ভেঙ্কাইয়া নাইডু বলেন, রাষ্ট্রপতির ভাষণগুলিতে দেশবাসীর প্রত্যাশা, ভবিষ্যৎ রূপরেখা এবং আদর্শের কথা উল্লেখ রয়েছে। এগুলি সবই নতুন ভারতের মন্ত্রকেই প্রতিফলিত করে। এই বই দুটি রাষ্ট্রপতির প্রজ্ঞা ও দূরদৃষ্টিকেই তুলে ধরে। শ্রী নাইডু এই বই দুটিকে ভারতের আস্থা ও সক্ষমতার প্রতীক হিসাবে উল্লেখ করেন। রাষ্ট্রপতির প্রদেয় ভাষণ থেকে ‘বসুধৈব কুটুম্বকম্’ – এর আদর্শ তুলে ধরে উপ-রাষ্ট্রপতি বলেন, ভারত বিশ্বাস করে যে, সমগ্র বিশ্বই এক পরিবার। তাই, অন্য দেশের সঙ্গে মতানৈক্যের কোনও কারণ নেই। এই আদর্শের ওপর ভিত্তি করেই ভারত কখনও কোনও দেশকে আক্রমণ করেনি। তবে, শ্রী নাইডু সতর্ক করে বলেন, ভারতের সহনশীলতাকে দুর্বল ভাবা উচিৎ নয়। ‘যদি কোনও দেশ আমাদের আক্রমণ করে, তা হলে তাকে যথাযোগ্য জবাব দেওয়া হবে’। জবাবের প্রভাব এমন হবে, যা তারা জীবনে কখনও ভুলবে না।
রাষ্ট্রপতির প্রদেয় ভাষণ একত্রিত করে এ ধরনের বই প্রকাশের জন্য তথ্য ও সম্প্রচার মন্ত্রী শ্রী জাভড়েকর প্রকাশনা বিভাগের প্রয়াসের প্রশংসা করেন। তিনি জানান, কিন্ডল এবং অ্যাপ স্টোর – এর মতো সমস্ত ই-প্ল্যাটফর্ম থেকে এই বই অর্থের বিনিময়ে সংগ্রহ করা যাবে। এর ফলে, পাঠকরা নিজেদের সুবিধা মতো ই-প্যাটফর্মগুলি থেকে বই পড়তে পারবেন। রাষ্ট্রপতির প্রদেয় ভাষণগুলিকে আটটি শ্রেণীতে বিভক্ত করা হয়েছে বলেও শ্রী জাভড়েকর জানান। অনুষ্ঠানে মন্ত্রকের সচিব শ্রী অমিত খারেও উপস্থিত ছিলেন।
SSS/BD/SB
(Visitor Counter : 73
মন্ত্রিসভারঅর্থনৈতিকবিষয়সংক্রান্তকমিটি
অসমে রেল সংযোগের সম্প্রসারণ
নয়াদিল্লি, ১৭ জুলাই, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে আজ অর্থনীতি বিষয়ক ক্যাবিনেট কমিটি রঙ্গিয়া হয়ে নিউ বঙ্গাইগাঁও এবং আগথোরির  মধ্যে রেল লাইন ডবল করার প্রকল্পটি অনুমোদন করেছে। অসমের উত্তর-পূর্ব সীমান্ত রেলের এই রেলপথটি ডবল করার কাজে হিসাব মতো খরচ হবে ২,০৪২ কোটি ৫১ লক্ষ টাকা। আগামী ২০২২-২৩ নাগাদ প্রকল্পটির কাজ সম্পূর্ণ হবে। উত্তর-পূর্ব সীমান্ত রেলের একটি নির্মাণ সংস্থা এই প্রকল্পটির কাজ করবে।
প্রসঙ্গত, রঙ্গিয়া হয়ে নিউ বঙ্গাইগাঁও এবং আগথোরির মধ্যে থাকব রেলপথ ১০০ শতাংশ ব্যবহার করা হয়। এই শাখায় ট্রেন চলাচল আরও বৃদ্ধি পাবে কারণ ২০১৫-১৬-তেই রঙ্গিয়া-মুরকংসেলেক ব্রড গেজ লাইনটি চালু হয়ে গিয়েছে। সম্প্রতি বগিবিল সেতুর নতুন লাইনটিও চালু হয়েছে। যাত্রী এবং পণ্য পরিবহণ সংক্রান্ত সমস্যা মোকাবিলার জন্য রঙ্গিয়া হয়ে নিউ বঙ্গাইগাঁও-আগথোরির মধ্যে রেলপথটি ডবল করা প্রয়োজন ছিল।
এই প্রকল্প উত্তর-পূর্বাঞ্চলে রেল চলাচলে গতি আনবে এবং প্রকল্পটির রূপায়ণে কর্মসংস্থানেরও সৃষ্টি হবে। এই রেলপথটি ডবল করার ফলে অসমের বঙ্গাইগাঁও, বাকসা, বরপেটা, নলবাড়ি এবং কামরূপ জেলা উপকৃত হবে যেহেতু রেলপথটি এই স্থানগুলির ওপর দিয়েই যাবে।
CG/SSS/DM
(Visitor Counter : 237
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুন দিল্লি, ২২শে জুন, ২০২১
ভারতে একদিনে ৮৬ লক্ষ ১৬ হাজার টিকার ডোজ দেওয়া হয়েছে। বিশ্বে টিকাকরণের ইতিহাসে যা সর্বোচ্চ।
দেশজুড়ে টিকাকরণ অভিযানে এ পর্যন্ত ২৮ কোটি ৮৭লক্ষ টিকা দেওয়া হয়েছে।
গত ২৪ ঘন্টায় নতুন করে সংক্রমিত হয়েছেন ৪২,৬৪০ জন, ৯১ দিন পরে এই সংখ্যা ৫০হাজারের নিচে নামল ।
ভারতে চিকিৎসাধীন সংক্রমিতের সংখ্যা নিম্নমুখী । এই সংখ্যা আরো কমে হয়েছে ৬,৬২,৫২১। ৭৯দিন পরে এই সংখ্যা ৭ লক্ষের নীচে নামল।
সারা দেশে এ পর্যন্ত মোট সুস্থ হয়েছেন ২ কোটি ৮৯ লক্ষ ২৬হাজার ০৩৮ জন।
গত চব্বিশ ঘন্টায় আরোগ্য লাভ করেছেন ৮১,৮৩৯ জন।
পর পর ৪০ দিন নতুন করে সংক্রমিতের থেকে সুস্থ হয়ে ওঠার সংখ্যা বেশী।
কোভিড মুক্ত হওয়ার বেড়ে হয়েছে হার ৯৬.৪৯%।
সাপ্তাহিক সংক্রমিতের হার ৫ শতাংশের নিচে রয়েছে, বর্তমানে ৩.২১%।
পরপর ১৫ দিন দৈনিক সংক্রমিতের হার ৫%র কম౼আজ এই হার ২.৫৬%।
নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৩৯ কোটি ৪০ লক্ষ।
CG/CB/
(
স্বাস্থ্যওপরিবারকল্যাণমন্ত্রক
১৩ কোটিরও বেশি টিকা প্রদান করে ভারত এক উল্লেখযোগ্য মাইলফলক লাভ করেছে
নতুন দিল্লি, ২১ এপ্রিল, ২০২১
বিশ্বের বৃহত্তম টিকাকরণ অভিযানের অঙ্গ হিসেবে ভারত ১৩ কোটিরও বেশি কোভিড-১৯ টিকার ডোজ প্রদান করে আজ এক উল্লেখযোগ্য মাইল ফলক লাভ করেছে।
আজ সকাল ৭টা পর্যন্ত ১৯ লক্ষ ১ হাজার ৪১৩টি টিকাকরণ পর্বের মাধ্যমে ১৩ কোটি ১ লক্ষ ১৯ হাজার ৩১০টি টিকার ডোজ প্রদান করা হয়েছে। এর মধ্যে ৯২ লক্ষ ১ হাজার ৭২৮ জন স্বাস্থ্য কর্মীকে টিকার প্রথম ডোজ এবং ৫৮ লক্ষ ১৭ হাজার ২৬২ জন স্বাস্থ্য কর্মীকে দ্বিতীয় ডোজ দেওয়া হয়েছে। পাশাপাশি ১ কোটি ১৫ লক্ষ ৬২ হাজার ৫৩৫ জন প্রথম সারির কর্মীকে প্রথম ডোজ, ৫৮ লক্ষ ৫৫ হাজার ৮২১ জন প্রথম সারির কর্মীকে দ্বিতীয় ডোজ দেওয়া হয়েছে। এছাড়াও ৬০ বছরের বেশি বয়সী টিকা গ্রহণের সুবিধাভোগী ৪ কোটি ৭৩ লক্ষ ৫৫ হাজার ৯৪২ জনকে প্রথম ডোজ এবং ৫৩ লক্ষ ৪ হাজার ৬৭৯ জন সুবিধাভোগীকে দ্বিতীয় ডোজ প্রদান করা হয়েছে। এমনকি ৪৫ থেকে ৬০ বছর বয়সী ৪ কোটি ৩৫ লক্ষ ২৫ হাজার ৬৮৭ জনকে প্রথম ডোজ ও ১৪ লক্ষ ৯৫ হাজার ৬৫৬ জনকে দ্বিতীয় ডোজ প্রদান করা হয়েছে।
এপর্যন্ত দেশে ৮টি রাজ্য টিকা গ্রহণের হার ৫৯.২৫ শতাংশ।
৮টি রাজ্যে টিকা গ্রহণের রেখাচিত্র ক্রমশই ঊর্ধ্বমুখী।
গত ২৪ ঘণ্টায় ২৯ লক্ষেরও বেশি টিকার ডোজ প্রদান করা হয়েছে।
টিকাকরণ অভিযানের ৯৫ তম দিনে ২৯ লক্ষ ৯০ হাজার ১৯৭টি টিকার ডোজ দেওয়া হয়েছে। এর মধ্যে ৪২ হাজার ৩৮৪টি টিকা গ্রহণ পর্বের মাধ্যমে ১৯ লক্ষ ৮৬ হাজার ৭১১ জন সুবিধাভোগীকে প্রথম ডোজ এবং ১০ লক্ষ ৩ হাজার ৪৮৬ জন সুবিধাভোগীকে দ্বিতীয় ডোজ দেওয়া হয়েছে।
গত ২৪ ঘণ্টায় ২ লক্ষ ৯৫ হাজার ৪১ জন নতুন করে করোনা আক্রান্ত হয়েছেন।
মহারাষ্ট্র, উত্তরপ্রদেশ, দিল্লি, কর্ণাটক, কেরালা, ছত্তিশগড়, মধ্যপ্রদেশ, তামিলনাড়ু, গুজরাট এবং রাজস্থান – এই ১০টি রাজ্যে নতুন করে আক্রান্তের হার ৭৬.৩২ শতাংশ।
মহারাষ্ট্রে নতুন করে একদিনে ৬২ হাজার ৯৭ জন আক্রান্ত হয়েছেন। এর পরেই রয়েছে উত্তরপ্রদেশ। সে রাজ্যে ২৯ হাজার ৫৭৪ জন এবং দিল্লিতে ২৮ হাজার ৩৯৫ জন নতুন করে আক্রান্ত হয়েছেন।
১২টি রাজ্যে দৈনিক সংক্রমণ হারের রেখাচিত্র ক্রমশই বাড়ছে।
ভারতে মোট সক্রিয় রোগীর সংখ্যা ২১ লক্ষ ৫৭ হাজার ৫৩৮। দেশে এখন পজিটিভ রোগীর হার ১৩.৮২ শতাংশ।
মহারাষ্ট্র, ছত্তিশগড়, উত্তরপ্রদেশ, কর্ণাটক এবং কেরালা – এই পাঁচটি রাজ্যে সক্রিয় রোগীর হার ভারতের মোট সক্রিয় রোগীর হারের ৬০.৮৬ শতাংশ।
এপর্যন্ত দেশে করোনা থেকে আরোগ্য লাভ করেছেন ১ কোটি ৩২ লক্ষ ৭৬ হাজার ৩৯ জন। দেশে সুস্থতার হার ৮৫.০১ শতাংশ।
২৪ ঘণ্টায় সুস্থ হয়েছেন ১ লক্ষ ৬৭ হাজার ৪৫৭ জন।
দেশে করোনায় মৃত্যুর হার ১.১৭ শতাংশ।
গত ২৪ ঘণ্টায় ২ হাজার ২৩ জনের মৃত্যু হয়েছে।
১০টি রাজ্যে মৃত্যুর হার ৮২.৬ শতাংশ। মহারাষ্ট্রে একদিনে ৫১৯ এবং দিল্লিতে ২৭৭ জনের মৃত্যু হয়েছে।
দমন ও দিউ, দাদরা ও নগরহাভেলি, মেঘালয়, ত্রিপুরা, সিকিম, মিজোরাম, লাক্ষাদ্বীপ, নাগাল্যান্ড, আন্দামান ও নিকোবর দ্বীপপুঞ্জ এবং অরুণাচল প্রদেশ – এই ৯টি রাজ্যে গত ২৪ ঘণ্টায় কোভিড-১৯ আক্রান্ত হয়ে নতুন করে কোনো মৃত্যুর খবর পাওয়া যায়নি।
CG/SS/SKD/
(